Issaltan fuq kulħadd u fuq il-ħajja Waħdieni mal-bnedmin l-amar ta' dinek, Issejjaħ lil min trid bla ħadd jaf ħinek Sabiex f'art in-nessejja jtemm il-ġrajja; Xejn int bħas-sebħ mistenni f'waqtu u miegħu Iġib bbiex lilna twennes b'dija u sħana ix-xemx ħanina tgħaddi s-sigħat magħna sa jiġi l-lejl darb'oħra bid-dlam tiegħu; Dejjem tal-waqt ir-rieda; b'idha mdehba Kemmxejn tmissha l-ħarifa u taqa' l-werqa, U hekk id-dielja taqbad tinża' b'ħerqa, Biss int bla heda tgħix tal-ħsad ir-regħba; Bla waqt u bla twissija l-minġel tiegħek ħabrieki dejjem bla ma jgħejja driegħek.